作者：陆游
词牌/韵律：望梅

paragraphs: 寿非金石。
恨天教老向，水程山驿。
似梦里、来到南柯，这些子光阴，更勘轻掷。
戍火边尘，又过了、一年春色。
叹名姬骏马，尽付杜陵，苑路豪客。
长绳漫劳系日。
看人间俯仰，俱是陈迹。
纵自倚、英气凌云，奈回尽鹏程，铩残鸾翮。
终日凭高，诮不见、江东消息。
算沙边、也有断鸿，倩谁问得。